## Pravilnik o izmjenama i dopuni Pravilnika o popisu pošiljaka koje podliježu veterinarskom pregledu u prometu preko granice Republike Hrvatske

### NN 142/2008 (10.12.2008.), Pravilnik o izmjenama i dopuni Pravilnika o popisu pošiljaka koje podliježu veterinarskom pregledu u prometu preko granice Republike Hrvatske

MINISTARSTVO POLJOPRIVREDE, RIBARSTVA I RURALNOG RAZVOJA

3954

Na temelju članka 72. stavka 1. Zakona o veterinarstvu (»Narodne novine«, broj 41/07) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNI PRAVILNIKA O POPISU POŠILJAKA KOJE PODLIJEŽU VETERINARSKOM PREGLEDU U PROMETU PREKO GRANICE REPUBLIKE HRVATSKE

Članak l.

U Pravilniku o popisu pošiljka koje podliježu veterinarskom pregledu u prometu preko granice Republike Hrvatske (»Narodne novine«, broj 97/07) u članku 6. stavku 1. točki (a) alineja prva mijenja se i glasi: »trajni na sobnoj temperaturi ili su tijekom proizvodnje bili podvrgnuti kuhanju ili toplinskoj obradi na način da je bilo koji sirovi proizvod u njihovom sastavu denaturiran«.

Stavak 2. mijenja se i glasi: »Svi mješoviti proizvodi koji sadrže mliječnu komponentu ne podliježu veterinarskom pregledu ukoliko su dobiveni i prerađeni na način propisan za države navedene u Prilogu III. ovoga Pravilnika.«

Članak 2.

U tablici Priloga I. Poglavlje 19. mijenja se i glasi

|  |  |
| --- | --- |
| Poglavlje 19. PROIZVODI NA OSNOVI ŽITARICA, BRAŠNA, ŠKROBA ILI MLIJEKA; SLASTIČARSKI PROIZVODI | |
| Ovo poglavlje ne obuhvaća, osim u slučaju punjenih proizvoda iz tarifnog broja 1902, prehrambene proizvode s masenim udjelom kobasica, mesa, mesnih iznutrica, krvi, riba ili rakova, mekušaca ili ostalih vodenih beskralježnjaka, ili bilo koje kombinacije ovih proizvoda većim od 20% (poglavlje 16). | |
|  | Ovo poglavlje uključuje mješovite proizvode koji sadrže prerađene proizvode životinjskog podrijetla. |
| Sladni ekstrakt; prehrambeni proizvodi od brašna, prekrupe, krupice, škroba i sladnog ekstrakta, bez kakaa ili s masenim udjelom kakaa manjim od 40 % računato na potpuno odmašćenu osnovu, što nisu spomenuti, niti uključeni na drugom mjestu; prehrambeni proizvodi od roba iz tarifnih brojeva 0401 do 0404 bez kakaa ili s masenim udjelom manjim od 5 % računato na potpuno odmašćenu osnovu, što nisu spomenuti ili uključeni na drugom mjestu. | Kulinarski pripravci uključeni su pod Poglavljima 16. i 21. |
| Tjestenina, kuhana ili nekuhana ili punjena (mesom ili drugim tvarima) ili drukčije pripremljena, kao što su špageti, makaroni, rezanci, lazanje, njoki, ravioli, kaneloni, kuskus, pripremljeni ili nepripremljeni. | Uključuje kuhane ili prethodno kuhane kulinarske pripravke koji sadrže proizvode životinjskoga podrijetla. |
| S masenim udjelom riba,  rakova, mekušaca ili ostalih  vodenih beskralješnjaka  većim od 20% | Svi |
| S masenim udjelom kobasica i sličnih proizvoda od mesa i drugih klaoničkih proizvoda bilo koje vrste, uključujući masnoće bilo koje vrste ili podrijetla, većim od 20% | Svi |
| Kuhani. | Svi |
| Ostali [ostala punjena tjestenina, nekuhana] | Svi |
| Pekarski slastičarski proizvodi | Uključuje pripravke koji sadrže meso. |

Članak 3.

U tablici Priloga I. Poglavlje 42. mijenja se i glasi:

|  |  |  |
| --- | --- | --- |
| Poglavlje 42.: PROIZVODI OD KOŽE; SEDLARSKI I REMENARSKI PROIZVODI; PREDMETI ZA PUTOVANJE, RUČNE TORBE I SLIČNI SPREMNICI; PROIZVODI OD ŽIVOTINJSKIH CRIJEVA I ŽLIJEZDA (OSIM OD DUDOVOG SVILCA) | | |
| 1. Ovo Poglavlje ne obuhvaća (između ostalih proizvoda) sljedeće proizvode od veterinarskog značaja:  (a) sterilni kirurški konac ili slične materijale za šavove (tarifni broj 3006);  (b) žice, kožu za bubnjeve i slično, ili druge dijelove muzičkih instrumenata (tarifni broj 9209). | | |
| 4205 00 00 | Ostali predmeti od kože ili imitacije kože. | Uključuje materijal za proizvodnju pseće hrane. |
| Ex 4206 | Proizvodi crijeva (osim proizvoda žlijezda dudovog svilca) od seroze crijeva, mjehura ili od tetiva. | Uključuje i materijal za proizvodnju pseće hrane. |

Članak 4.

U Prilogu II. trinaestom retku riječi: »i mesne juhe« brišu se:

Članak 5.

Iza Priloga II. dodaje se Prilog III. koji glasi:

1. Republika Hrvatska odobrava uvoz sirovog mlijeka i proizvoda dobivenih od sirovog mlijeka iz država za to odobrenih u stupcu A tablice iz ovoga Priloga.

2. Republika Hrvatska odobrava uvoz mlijeka i proizvoda od mlijeka koji su bili podvrgnuti:

— toplinskoj obradi zagrijavanja učinka najmanje jednakog onom postignutom procesom pasterizacije od najmanje 72 °C kroz 15 sekundi; i

— dovoljnoj da osigura negativnu reakciju na test za fosfatazu, iz država za to odobrenih u stupcu B u tablici iz ovog Priloga za koje ne postoji opasnost od slinavke i šapa.

3. Republika Hrvatska će odobriti uvoz mlijeka i proizvoda od mlijeka koji su bili podvrgnuti:

(a) postupku sterilizacije, kako bi se postigla F0 vrijednost tri ili više; ili

(b) obradi ultra visokom temperaturom (UHT) od 132 °C kroz najmanje jednu sekundu; ili

(c) kratkotrajnoj pasterizaciji na visokoj temperaturi od 72 °C kroz najmanje 15 sekundi ili učinku jednakom pasterizaciji postižući negativnu reakciju na test za fosfatazu (HTST) primijenjenoj dva puta na mlijeko s pH jednakim ili iznad 7,0; ili

(d) HTST obradi mlijeka s pH ispod 7,0; ili

(e) HTST obradi kombiniranoj s drugim fizičkim tretmanom sa:

– bilo snižavanjem pH ispod 6 kroz jedan sat, ili

– dodatnom zagrijavanju na 72 °C ili više, kombiniranom sa sušenjem,

iz država za to odobrenih u stupcu C u tablici u ovom Prilogu kod kojih postoji opasnost od slinavke i šapa. Proizvodi od mlijeka moraju ili biti podvrgnuti jednom od gore navedenih postupaka obrade ili biti proizvedeni od mlijeka obrađenog u skladu s gore propisanim načinima obrade.

‘+’: Država je odobrena

‘0’: Država nije odobrena

|  |  |  |  |  |
| --- | --- | --- | --- | --- |
| ISO kod države | Ime države | Stupac A | Stupac B | Stupac C |
| AD | Andora | + | + | + |
| AL 0 0 | Albanija | 0 | 0 | + |
| AN | Antilli | 0 | 0 | + |
| AR | Argentina | 0 | 0 | + |
| AU | Australija | + | + | + |
| BR | Brazil | 0 | 0 | + |
| BW | Bocvana | 0 | 0 | + |
| BY | Bjelorusija | 0 | 0 | + |
| BZ | Belize | 0 | 0 | + |
| BA0 | Bosna i Hercegovina | 0 | 0 | + |
| CA | Kanada | + | + | + |
| CH | Švicarska | + | + | + |
| CL | Čile | 0 | + | + |
| CN | Kina | 0 | 0 | + |
| CO | Kolumbija | 0 | 0 | + |
| CR | Kosta Rika | 0 | 0 | + |
| CU | Kuba | 0 | 0 | + |
| DZ | Alžir | 0 | 0 | + |
| ET | Etiopija | 0 | 0 | + |
| GL | Grenland | 0 | + | + |
| GT | Gvatemala | 0 | 0 | + |
| HK | Hong Kong | 0 | 0 | + |
| HN | Honduras | 0 | 0 | + |
| IL | Izrael | 0 | 0 | + |
| IN | Indija | 0 | 0 | + |
| IS | Island | + | + | + |
| KE | Kenija | 0 | 0 | + |
| MA | Maroko | 0 | 0 | + |
| MG | Madagaskar | 0 | 0 | + |
| MK | Makedonija | 0 | + | + |
| MR | Mauritanija | 0 | 0 | + |
| MU | Mauricijus | 0 | 0 | + |
| MX | Meksiko | 0 | 0 | + |
| NA | Namibija | 0 | 0 | + |
| NI | Nikaragva | 0 | 0 | + |
| NZ | Novi Zeland | + | + | + |
| PA | Panama | 0 | 0 | + |
| PY | Paragvaj | 0 | 0 | + |
| RS | Srbija | 0 | + | + |
| RU | Rusija | 0 | 0 | + |
| SG | Singapur | 0 | 0 | + |
| SV | Salvador | 0 | 0 | + |
| SZ | Svazi | 0 | 0 | + |
| TH | Tajland | 0 | 0 | + |
| TN | Tunis | 0 | 0 | + |
| TR | Turska | 0 | 0 | + |
| UA | Ukrajina | 0 | 0 | + |
| US | Sjedinjene Američke Države | + | + | + |
| UY | Urugvaj | 0 | 0 | + |
| ZA | Južna Afrika | 0 | 0 | + |
| ZW | Zimbabve | 0 | 0 | + |
|  | Države članice Europske unije | + | + | + |

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-01/3

Urbroj: 525-1-08-1

Zagreb, 7. studenoga 2008.

Ministar
mr. sc. Božidar Pankretić, v. r.

Pravilnik, NN 142/2008-3954